Tres nous músics s’incorporen a la banda de la Lira Almussafense – RiberaTV\nLa Societat Musical celebra este cap de setmana els actes commemoratius de Santa Cecília, presidits enguany per la Musa de la Música, Aitana Sanz de Ramón\nL’entitat musical aprofita la festivitat per a presentar a la Nova Coral i per a felicitar el músic, Francisco Javier Rodríguez, pels seus 25 anys en la banda\nTres nous músics passen a formar part enguany de la banda de la Societat Musical Lira Almussafense. Com establix la tradició en la localitat, la seua incorporació es farà efectiva el mateix dia de celebració de la patrona de la música a Almussafes, diumenge que ve 25 de novembre. No obstant això, la festa de Santa Cecília s’inaugurarà divendres que ve 23 de novembre, amb el concert de la Banda Jove i el sopar de socis i sòcies posterior. Per la seua banda, la Musa de la Música 2018 protagonitzarà la jornada del dissabte 24, ja que a les 19.30 se celebrarà la seua proclamació i posteriorment el concert de Santa Cecília en el Centre Cultural d’Almussafes.\nLa música alçarà la seua veu durant el pròxim cap de setmana en l’agenda cultural d’Almussafes. La Societat Musical Lira Almussafense ja ha presentat l’agenda d’activitats que enguany serviran per a commemorar la festa de Santa Cecília i que comptaran amb una protagonista d’excepció, la Musa de la Música 2018, Aitana Sanz de Ramón.\nLa seua proclamació es durà a terme a les 19.30 hores de dissabte que ve 24 de novembre, en la sala d’actes del Centre Cultural d’Almussafes, després de la cercavila que realitzarà la banda de la Lira Almussafense per a arreplegar-la en el seu domicili. Les Muses que han ostentat el càrrec durant els últims dotze mesos, Alicia Benavent Chaqués i Mª Ángeles Esteve Blasco li passaran el testimoni a la seua successora i, a continuació, la banda interpretarà les diferents obres triades per al concert extraordinari de Santa Cecília. Durant el mateix, Francisco Javier Rodríguez Guzmán rebrà la lira en reconeixement als seus 25 anys en la formació.\nLa jornada prèvia, divendres 23 de novembre, la Banda Jove oferirà a la ciutadania un concert en l’esplanada del Centre Cultural a què es podrà accedir gratuïtament i que donarà començament a les 18 hores. A més, a les 21.30 hores, els membres de la societat es reuniran en el seu local social per a disfrutar d’un sopar que requerix d’inscripció prèvia.\nPer a posar el passador d’or a la festivitat d’enguany 2018, el diumenge 25 de novembre es realitzarà una cercavila per a arreplegar als nous músics, Antoni Ordás Sabater, Mario Roldán Jiménez i Albert Domínguez Gamero, i a continuació es traslladaran tots fins a l’església parroquial per a participar en una eucaristia en honor a Santa Cecília. .\nLa Societat Musical Lira Almussafes ha volgut aprofitar la festivitat d’enguany per a promocionar el seu nou projecte artístic, una Coral que han inaugurat este nou curs i que posen a disposició de tots els amants de la música. De fet, l’únic requisit per a inscriure’s en el grup, que es reunix tots els dijous, de 20 a 21.30 hores, són les ganes de cantar, ja que no s’establix edat mínima ni màxima per a formar part de la Coral, ni tampoc saber solfeig o haver rebut classes de cant amb anterioritat.\nTres nous músics s’incorporen a la banda de la Lira Almussafense added by Ribera Televisió on 19 novembre, 2018


Lestonnac Lleida - Notícies - Entrega de premis Puja a l’Autobús “Un viatge extraordinari” - 3r EP.\nEntrega de premis Puja a l’Autobús “Un viatge extraordinari” - 3r EP.\nA partir de l’activitat Puja a l’autobús que vam realitzar el trimestre anterior a la nostra ciutat de Lleida, cadascun de nosaltres vam escriure unes redaccions d’històries inventades amb tot allò que havíem après durant la sortida. Van sortir històries molt creatives i originals!\nVa ser tota una sorpresa saber que un dels 10 alumnes seleccionats havia guanyat el primer premi! Així doncs, el dimarts passat vam assistir a l’entrega d’aquests, que va tenir lloc a l’auditori Enric Granados. A l’acabar, també vam gaudir d’un bon espectacle de màgia.\nLa Morgana Ajram ha estat la guanyadora del primer premi del concurs Puja a l’Autobús. Felicitats!!! La seva història porta com a títol: “Un viatge extraordinari”. Compartim la redacció amb tots vosaltres.\nEnhorabona a tots i totes per la vostra feina!\nVeure galeria fotogràfica Entrega de premis Puja a l’Autobús “Un viatge extraordinari”


Campimetria - Tarragona Centre Mèdic privat\nLa Campimetria (o perimetria visual) és un procediment diagnòstic funcional no invasiu que consisteix en l'examen oftalmològic de les alteracions del camp visual. La campimetria permet analitzar i quantificar la sensibilitat de la retina a diferents estímuls lluminosos que varien en intensitat, mida i ubicació.\nEl camp visual és l'àrea en la qual un objecte es pot veure en la visió perifèrica mentre l'ull està enfocat en un punt central.\nPermet detectar pèrdues de visió perifèrica (escotomes), obtenint un mapa que pot ajudar en el diagnòstic de certes patologies.\nEs fa servir en el diagnòstic i control evolutiu del glaucoma i de diverses patologies retinianes com la retinosi pigmentària. També es fa servir per a l'estudi de lesions de la via òptica, avaluant pèrdues del camp visual per a localitzar una lesió o un tumor.\nHi ha altres malalties sistèmiques o locals que poden manifestar-se amb un defecte del camp visual, com la hipertensió arterial, diabetis i dislipèmies, malalties degeneratives o tumors cerebrals. La campimetria permet mesurar aquesta pèrdua de visió, però el seu diagnòstic caldrà completar-lo amb tècniques específiques.\nEl pacient seu davant del campímetre amb la barbeta i el front recolzats sobre l'aparell, i només ha de marcar el moment en què percep cada estímul perimetral, sense moure el focus del reclam central.\nLa durada de la prova és de menys de 10 minuts per cada ull.\nLa campimetria no produeix cap molèstia, tret de la possible incomoditat o cansament per la postura.\nLa campimetria és una prova innòcua i inofensiva que no implica cap risc.\nEls resultats d'aquesta prova són immediats. El metge compara la resposta del pecient amb els grups de control d'edats equivalents per a determinar la presència de defectes en el camp visual.\nEn cas d'observar anomalies, és habitual repetir el procediment periòdicament per a fer-ne el seguiment evolutiu.\nTot i que es tracta d'una prova innòcua i inofensiva, si no es disposa de l'equip adequat es pot fer una avaluació prèvia amb el que es coneix com campimetria qualitativa per confrontació, en la qual el pacient seu davant de l'examinador i aquest mou un objecte per a comprovar la visió perifèrica.


Estem acostumats que ens arribin propostes d'aquest tipus des dels països nòrdics, però sempre hi ha una excepció que trenca la regla. Des Albacete ens arriba una proposta nacional plena d'elements bèl·lics i èpica sense concessions, Sovengar i el seu primer disc "Vindicta Et Glòria" de la mà de Art Gates Records.\nCada vegada trobem portades més elaborades, i moltes vegades ens desconcerten una mica, però en aquest cas, la cosa està molt clara. Sang i acer, aparentment emmarcat en un àmbit medieval fantàstic, entre criatures místiques, aparents orcs i espases flamejants. La foscor i la crueltat de la batalla s'estendran a les nostres oïdes escoltant Vindicta Et Glòria.\nUn cop començades les escoltes i veient l'aparent temàtica víking dels títols ens trobem davant d'una obra de metall èpic més propera al power que els seus parents nòrdics del viking metall, un power metall fosc adornat amb teclats que creen aquesta atmosfera èpica que tots tenim en ment en parlar d'aquest estil. Per fortuna sense passar-se amb els teclats, encara que per moments freguen el meu límit. Sempre ha existit el debat sobre l'ús de teclats en el metall, abans més que ara que estan més difosos. Per a mi, les guitarres sempre han de ser les predominants. I Sovengar ho han sabut mantenir a ratlla, influent però sense passar aquesta fina línia vermella.\nNo és un disc que entri a la primera escolta, no és de fàcil digestió. No és una èpica altisonant de fanfàrries i ritmes ràpids, la foscor i la pesadesa són les seves armes, ritmes i riffs pesats, la temàtica obliga, sense ser soporífers, pesats contundents amb canvis i arranjaments que els adornen brillants com raigs de llum enmig de la foscor de la lluita. Em recorden als inicis de Turisas, sense tantes floritures o la potència de Sabaton, distàncies a part.\nD'entre els nou temes que componen aquest Vindicta Et Glòria podem destacar "Call To The Battle", un tema que arrenca amb una bona intro, ritme galopant i addictiu tornada, ideal per una bona arrencada i enganxar l'oient. Deixa les cartes sobre la taula, això és èpica guerrera. "Thor 's Legacy" arrenca amb una intro de piano per explotar amb la incursió de les guitarres. Un tema intens com pocs amb unes línies vocals addictives, un tema que en directe ha de ser una piconadora.\n"Brutal Battle" ens porta després de les línies de Turisas, intens i perfecte per deixar-nos la pell cridant Brutal Battle fins deixar-nos sense veu, un tema pagà i despietat. Del millor del disc, sens dubte el més enèrgic. "Vindicta Et Glòria" que dóna nom al disc, és segurament el tema més treballat, ple de canvis de ritme, portant-nos del medi temps a la voràgine. Un tema excel·lent per la seva composició i treball vocal. Igual que passa amb "Final Conquest" on col·labora Preses Quilez de Blackjack. Un últim tall despietat quant a velocitat i treball en les guitarres. En el cinquè tall, "MAster Of The Wind" també ha col·laborat Molna de Wyndarmur.\nSi bé hi ha detalls que polir, és un primer disc i com tota jove banda ha de guanyar experiència i madurar a la carretera, aquest primer disc és tota una sorpresa, deixant el llistó ben amunt per a futurs treballs. Vindicta Et Glòria és un disc intens, des del primer fins a l'últim tall, la força dels seus riffs et porten a un món fosc i sagnant ple d'èpica. Bona feina i totalment recomanable per a amants del power èpic.


Montilla reclama "criteri i senderi" a Puigcercós\nEl socialista insta el republicà a no "enfrontar comunitats i cultures per benefici electoral"\nEl candidat del PSC i president de la Generalitat, José Montilla, ha censurat avui les paraules del candidat republicà, Joan Puicercós, qui va dir que a "Andalusia no paga impostos ni Déu". El president de la Generalitat ha dit que aquestes declaracions són "falses" i ha lamentat "l'ús de tòpics" per "enfrontar comunitats i cultures per benefici electoral o rèdit fàcil d'un titular". Segons Montilla, aquesta és l'actitud que ha tingut la dreta "tota la legislatura", per això ara també és "criticable i lamentable" quan ho fa l'esquerra.\n"Utilitzar els tòpics quan ho fan respecte a nosaltres a mi em molesta enormement, perquè crec que és tremendament injust", ha dit, "i tampoc no m'agrada en absolut quan sense criteri i sense coneixement, pel dret, es fa per representants de formacions polítiques catalans". Montilla ha censurat així les paraules de Puigcercós i ha recordat que ell procedeix d'aquest territori.\nMontilla també ha confirmat avui que ha fet una sol•licitud per adquirir bons de la Generalitat, i que està esperant a que es faci el prorrateig per saber què li correspondrà. De fet, ha explicat que ja va adquirir bons de la Generalitat als anys 80, quan les emissions les van fer els governs de Jordi Pujol.\nAl costat del conseller d'Economia i Finances, Antoni Castells, Montilla ha defensat aquesta operació i ha dit que, després de la gran acceptació que han tingut els bons, en futures emissions les comissions bancàries haurien de ser més baixes.


Demografia i població - Casa de Mali\nMali té una superfície d'1.240.192 km². El país té un clima càlid i sec, i semitropical a la zona sud del país. La capital és Bamako. La nostra associació treballa principalment en el poblat de Djélibani, a prop de Siby.\nSón uns 19.080.000 habitants provinents de diferents ètnies: (OECD, 2015)\nCuriositats d’algunes ètnias :\nBambara: La unitat residencial, productiva i política és de caràcter patriarcal i patrilocal. L’home major s’anomena dutigi i viu amb la seva família extensa. El seu art prové de diferents tradicions artístiques. L’escultura Bambara és més complexa que l’escultura Dogon, que és més austera i amb menys decoració. Cada societat té les seves pròpies màscares, crestes i titelles. Les màscares s’usen durant les celebracions: com en matrimonis o l’inauguració d’un mercat. Els joves ballen durant les festes per així guanyar prestigi, sempre demanant permís als savis del poblat.\nSenoufo: Parlen més de 30 dialectes. Són molt hàbils en l’agricultura. Conreen arròs sec, nyam, cacauets i mill en les prades de la seva zona. Perquè un home guanyi popularitat i prestigi en el poblat, ha de convertir-se en sambali (campió conreador). Un sambali és respectat per a tota la seva vida i defensa l’honor de la seva residència davant de tot el poblat i districte.\nSonghai: Els songhai són originals de la regió de Dendi, del que ara és el sud de la República de Níger i nord de la República de Benín. Antigament eren coneguts per fer llargs trajectes per a vendre sal i or. Més endavant es van convertir en grangers, pescadors i comerciants experts. La majoria dels songhai practiquen l’Islam i és comú entre ells el divorci. L’home inicia la separació de manera formal consultant al imam i proclamant-lo tres vegades. En canvi, les dones inicien el divorci de manera informal deixant al marit, i ell el proclama després que la dona se n’hagi anat. Totes les celebracions dels songhai estan plenes de música, dansa i poesia. Aquestes actuacions eren fetes pels jelis, tant dones com homes.\nFula: Els fulani són un poble nòmada que encara no se sap certament el seu origen. Van ser la primera ètnia de l’oest d’Àfrica a adoptar l’Islam com a religió i estendre’l per la regió. Tradicionalment són pastors nòmades i comerciants. Dels fulani es destaca la seva bellesa i la seva cura. Socialment, per a un africà tenir un avantpassat fulani sol ser sinònim de distinció i fins i tot de prestigi.\nMalinké: Els malinkés viuen en zones rurals, però també es troben en la capital Bamako. Entre el segle XVI i XIX molts dels esclaus eren d’origen malinké. Segons estudis recents, els habitants d’origen africà de Brazil, sud dels Estats Units i el Carib tenen ascendència malinké. La majoria d’ells eren grangers pobres, que durant la temporada de pluges passaven fam. Les dones malinkés eren els qui feien el treball més físic i cansat com, ocupar-se dels camps d’arròs, a part d’ocupar-se dels fills. Tenen una gran tradició oral, on els jelis mantenen vives les històries del poblat i són acompanyades pel so de la kora, instrument tradicional.\nSoninké: Es consideren els fundadors de l’imperi de Ghana (s. VIII), però quan es va dissoldre, es van crear diàspores pel Senegal, Mali, Mauritània i Gàmbia. Es consideren molt bons comerciants, coneguts com ‘els colporteurs de l’Afrique Occidentale’. La seva cultura va ser influenciada per l’Islam, encara que encara mantenen un estricte vincle amb la seva cultura més tradicional.\nDogon: Els dogons són famosos per elaborar la seva pròpia cosmologia i rituals lligada a ella. Els seus balls de màscares s’han convertit en una atracció turística. En els rituals més dramàtics com els funerals, la màscara ofereix un últim cop d’ull del món vivent als esperits. Quan la màscara ja s’ha usat, es considera que ja no és sagrada i les venen als turistes. També són coneguts per les seves escultures. Les escultures dels dogons no es realitzen per a mostrar-se en públic, i solen guardar-se a les cases, santuaris o mantenir-se amb l’hogon, el líder espiritual en el poblat.\nTuareg: Tradicionalment, els tuaregs han estat pastors nòmades que vivien al Nord d’Àfrica. La majoria d’ells practiquen l’Islam però també coincideixen amb pràctiques i rituals tradicionals. Les dones tuareg no porten vel, però l’home tuareg es cobreix la cara, amb els ulls al descobert. La música i la poesia són de gran importància durant ritus, el festeig i festivals. Els diferents estils musicals estan associats a les classes socials. En esdeveniments religiosos es toquen cançons de culte.\nLa llengua oficial és el francès, encara que només un 15% ho parla. El 80% de malians parlen Bambara com el seu primer o segon idioma. Algunes paraules en bambara:\nMali ocupa un dels últims llocs (184) en l'Índex de Desenvolupament Humà (IDH 2019) del Programa de Nacions Unides per al Desenvolupament (PNUD). En la dècada dels 60, l'esperança de vida era de 28 anys. Avui dia s'ha triplicat i es troba al voltant dels 60 anys.\nPer què ha millorat l’esperança de vida?\nMali va notificar 43 naixements per cada 1.000 habitants en 2018 (una de les xifres més elevades en el món). Investigadors especulen que la població de Mali es duplicarà en 2035. Com a resposta el Banc Mundial ha començat a invertir en infraestructura a les ciutats més importants de Mali.\nEncara que la població sigui elevada, la mortalitat infantil també ho és. Per aquesta raó, organitzacions com l’OMS o UNICEF han començat a crear iniciatives per a millorar les condicions sanitàries en les àrees més pobres.\nLa principal causa de mort al país és la malària i l’ús d’aigua no sanejada. Diferents organitzacions internacionals juntament amb el govern del país, treballen per a construir pous i per a distribuir medicaments per a erradicar la malària.\nLa malnutrició també és un problema a Mali. El 80% de la població es basa en l’agricultura per a subsistir. Organitzacions ajuden a aquests grangers que lluiten contra la degradació de la terra o la falta d’accés a maquinària.


Juliol de 2018 – Blog de l'Escola Catalana de Londres\nI vet aquí un gat… aquest curs ja s’ha acabat!\nJuliol 3, 2018 ~ escolacatlondres\t~ Deixa un comentari\nDoncs sí, el curs 2017-2018 ja s’ha acabat…\nGràcies a tots, grans i petits, famílies, alumnes i mestres, per la vostra dedicació i compromís amb l’escola aquest curs. Gaudiu d’un merescut descans i ens retrobem al setembre!\nAprofitem també per desitjar molta sort a les mestres de suport que han col.laborat amb nosaltres aquest curs i que ara tornen a Catalunya; Anna, Berta i Sara, gràcies per ser absolutament fantàstiques!


Detenen un home per agredir el seu company de pis amb un cúter a Olot - Garrotxa Digital\nComentaris tancats a Detenen un home per agredir el seu company de pis amb un cúter a Olot\nOlot va viure la setmana passada un intent d’agressió amb un cúter d’un home de 25 anys al seu company de pis. Els Mossos d’Esquadra van trobar al lloc dels fets a una persona amb lesions a la cara, el coll i el pit, el passat 31 de març a dos quarts d’onze de la nit, en un pis de la ciutat.\nSegons l’agredit, les ferides els hi havia causat la persona que li havia llogat una habitació feia pocs dies, i que s’havien barallat per motius econòmics. El detingut hauria clavat un cúter a la víctima mentre li reclamava diners, i li va sostreure 60 euros.\nLa policia va poder trobar l’agressor al pis de la seva germana, on el van detenir, i el jutjat d’instrucció d’Olot en va decretar el seu ingrés a la presó.\nS'aprova el finançament de la primera fase de les obres de reforma del Club Natació Olot. El sí va guanyar en un 88%, en una assemblea que va comptar amb la participació de 923 socis dels 6.000 que tenen dret a vot. La junta es mostra satisfeta pel fet de…


C's denuncia a la Fiscalia el conseller Buch pels talls a la Meridiana\nDemanen al conseller que deixi de fer la «vista grossa» amb els CDR\nper Redacció dimecres, 11 de març 2020 - 15:18h\nEl portaveu de Ciutadans al Parlament de Catalunya, Carlos Carrizosa, en una imatge d'arxiu. | CatalunyaDiari.cat\nEl president de Ciutadans al Parlament, Carlos Carrizosa, i la portaveu a l'Ajuntament de Barcelona, Mari Luz Guilarte, han presentat aquest dimecres, 11 de març, una denúncia a la Fiscalia Superior de Catalunya contra el conseller d'Interior, Miquel Buch, i el director general d'Administració de Seguretat, Jordi Jardí, per permetre els talls a l'avinguda Meridiana de Barcelona «per part dels CDR».\nCarrizosa denuncia Buch pels talls a la Meridiana\nSegons la denúncia, Buch hauria incorregut en un presumpte delicte de prevaricació perquè, tot i tenir informes tècnics de la Guàrdia Urbana que recomanaven prohibir aquests talls, els va seguir permetent emparant-se en el dret a la manifestació, ha assegurat Carrizosa. Després de recordar que la nit d'aquest dimecres serà la 150 consecutiva en què es produeixen aquests talls, ha demanat de nou al conseller «deixar de fer els ulls grossos i tenir màniga ampla amb els CDR que coaccionen veïns, conductors i comerciants de barri, recorrent a vegades a la violència».\n«Buch ha decidit no fer cas als informes tècnics imparcials de la Guàrdia Urbana, amb un greu perjudici dels afectats, que no tenen a Interior un aliat que defensi els seus drets», ha lamentat. També ha assegurat que té proves documentals que la Conselleria d'Interior no ha tramitat cap expedient sancionador contra membres d'aquests CDR, tot i tenir 129 denúncies presentades per part dels Mossos.\n129 denúncies sense tramitar per part de la Conselleria d'Interior, segons C's\n«Hi ha 129 denúncies dels Mossos que no s'han despatxat per part de la Conselleria d'Interior per ordres polítiques», ha sostingut el dirigent de Ciutadans, que també ha acusat Buch d'actuar diferent en funció de si es manifesten CDR o membres de caire constitucionalista.\nPuigdemont decideix: Polítics importants de JxCat, fora de les properes llistes electorals\nPolèmica a Moncloa per la nova ambaixadora que acaba de nomenar Pedro Sánchez


Dates de preinscripció i matrícula per al curs 2022-2023 – CFA Palau de Mar\nD’acord amb el que estableix la Resolució per la qual s’aproven les normes de preinscripció i matrícula d’alumnes als centres del Servei d’Educació de Catalunya, us deixem el calendari de preinscripció i matrícula per al curs 2022-2023.\nRecordeu que poden accedir a aquests ensenyaments les persones que han complert els 18 anys o bé els compleixen durant l’any natural en què inicien la formació. També hi poden accedir les persones que compleixen com a mínim 16 anys l’any natural en què inicien la formació i es troben en alguna de les situacions següents: tenir un contracte laboral que els impedeix assistir als centres educatius en règim ordinari, ser esportista d’alt rendiment, o voler cursar la formació per a les proves d’accés als cicles formatius de grau mitjà.\nPel que fa als ensenyaments que s’ofereixen als centres de formació de persones adultes el calendari de preinscripció i matrícula és:\nPublicació de l’oferta d’ensenyaments: 25 de maig de 2022.\nPublicació de l’oferta de places: 16 de juny de 2022.\nPeríode d’informació i orientació als alumnes nous: durant el mes de juny de 2022.\nPeríode de presentació de sol·licituds: del 21 al 29 de juny de 2022.\nPublicació de la llista de sol·licituds de preinscripció al centre amb la puntuació provisional: 6 de juliol de 2022 a partir de les 14 hores.\nSorteig: 7 de juliol del 2022 a les 11 hores als serveis centrals del Departament d’Educació (Via Augusta, 202, Barcelona).\nTermini per presentar una reclamació: del 6 al 12 de juliol de 2022.\nPublicació de la llista de sol·licituds de preinscripció un cop resoltes les reclamacions: 13 de juliol de 2022 a les 14 hores.\nPublicació, per activitats, de les llistes d’admesos i de la llista d’espera: 15 de juliol de 2022 a les 14 hores.\nMatrícula dels alumnes admesos: del 2 al 9 de setembre de 2022, ambdós inclosos.\nMatrícula dels alumnes de la llista d’espera: a partir del 13 de setembre de 2022.\nEn aquells ensenyaments que hi hagi vacants, també es pot matricular alumnat sense sol·licitud de preinscripció a partir del 13 de setembre.\nMís informació al web preinscripcio.gencat.cat


La professora Itzhaki és llicenciada en Física, màster i doctora en Biofísica (Londres) i màster a Cambridge. Al Departament de Radioteràpia de la Universitat de Cambridge, va obtenir la beca d’investigació Beit Memorial i al Newnham College, la Wheldale-Onslow Memorial. Després es va traslladar als laboratoris Paterson de Manchester i més tard a la Universitat de Manchester. Els seus temes d’investigació han estat diversos. Actualment, estudia els virus de la malaltia d’Alzheimer i el paper d’un factor genètic específic en la infecció. Per aquest treball, va rebre un premi Lancet Investigator, un premi Wellcome Trust Innovative, dos premis de la Fundació Olympus, un premi del Fòrum de Recerca de l’Alzheimer i un premi del Consell Municipal de Manchester. Ara és professora emèrita de la Universitat de Manchester i professora visitant de la Universitat d’Oxford.\nEstà casada; viu amb el seu marit, científic (jubilat), a Oxford. Tenen filles bessones no idèntiques, totes dues científiques, una a Oxford i l’altra a Cambridge.\nTinc previst escriure una ressenya: una actualització de la investigació realitzada des de la meva última revisió el 2018 sobre el paper dels virus en la malaltia d’Alzheimer. Potser també n’escriuré una versió laica, ja que crec que és molt important que els científics facin comprensible la seva obra al públic.\nUna altra tasca en la qual podria dedicar cert temps és intentar acabar un llibre que he estat escrivint (des de fa diversos anys, ja que el meu temps lliure és molt limitat) sobre les actituds i el tractament de les dones de l’Àfrica subsahariana i de l’Índia.


Frida Antartiko Grècia - Ofertes d'hotels amb els MILLORS DESCOMPTES EN LÍNIA\nVeure tots els 2 allotjaments a Antartiko.\nAntartiko, Antartiko, Antartiko, Grècia, 52055 - Veure al mapa\nAl visitar Antartiko, vosté es sentirà com a casa a Frida, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Frida asseguren una estada plaentera als seus clients. Els clients de l'hotel poden gaudir de cuina compartida.\nL'ambient de Frida es reflexa en cada habitació. calefacció, aparell de televisió, articles de tocador, plat de dutxa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Frida és una selecció idònia per a la vostra estada a Antartiko.\nTots els tipus de viatgers (26) Parelles (15) Viatgers en solitari (1) Famílies amb infants petits (4) Famílies amb infants grans (1) Grups (6)\nAllotjaments a Antartiko


Cultura | Page 252 | Mataró Ràdio\nEl relat 'But not too late' de Care Santos al llibre de La Marató de TV3\ncare, llibre, marató, santos, Cultura\n"Avui t'he canviat la llosa, la culpa, la desfeta, els vint-i-cinc anys, la bomba de dispersió, tot el mal i tot el dolor per un tros de víscera. El doctor diu que aviat podré fer vida normal. Potser ara que la llosa és més lleugera ja no escriuré mai més." És un fragment de ‘But not too late’ el...\nDavid Gibernau reconegut com a Mestre Artesà per la Generalitat\nartesà, mestre, vidrier, Cultura\nEl vidrier mataroní David Gibernau i Bach, guardonat amb el Diploma de Mestre Artesà que atorga anualment la Generalitat. Unes distincions que dóna el Departament d’Empresa i Ocupació, a través del Consorci de Comerç, Artesania i Moda de Catalunya (CCAM) i que reconeix la trajectòria professional...\nDiversos artistes mataronins participen a l'Expo-Mercat d'Art d'Argentona\nart, Museu del Càntir, Cultura\nNúria Calsapeu, Joan Poch, Marc Prat o Sandro Soriano. Són alguns dels artistes mataronins que participen a l’Expo-Mercat d’Art d’Argentona. Aquest supermercat d’art és una exposició col•lectiva que, a l’hora, és una bona oportunitat per adquirir obres originals en petit format. Fina Carreras,...\nArriba la 13ª edició d'Els Grans del Gospel\nJoyful Gospel Singers i els Goliards amb Hugo Soares, aquests són els artistes convidats a la nostra ciutat de cara a demà divendres, en un concert que s'emmarca en la 13 edició de Els Grans del Gospel. Tots dos conjunts són referències de la música negra i duen el ritme a les seves venes. Pel que...\ncan, Museu, xalant, Cultura\nEl Centre de creació contemporània de Can Xalant participa avui i demà al Museu d’Art Reina Sofia de Madrid, el projecte Ceci n’est pas une voiture. Es tracta d’un projecte impulsat conjuntament per Can Xalant, Idensitat i ACVic que busca treballs d’artistes visuals que utilitzen dispositius mòbils...\nUn programa en blanc, sense definir quines peces cantarà. Així es presenta el tenor mataroní Josep Fadó al concert benèfic que farà el proper dissabte. Una cita que el cantant farà a benefici de Càritas Interparroquial de Mataró. Fadó que acaba de tornar de Dinamarca on ha estat treballant els...


No generalitzat a l'Aldi: el resultat del debat generat a les xarxes socials - Calella Comunicació\nL’impacte que tindrà sobre el comerç local, la manca d’aparcament i que el solar s’hauria de destinar a l’ampliació de l’hospital són els principals motius.\nA finals d’octubre, el Ple Municipal va aprovar la modificació urbanística definitiva que permet la construcció d’un supermercat a l’actual aparcament de l’Hospital 2. Ho va fer amb els vots a favor del govern (Junts per Calella i PSC) i Ciutadans. Això obre la via a que, un cop finalitzin els tràmits, l’Ajuntament signi un contracte amb el promotor d’Aldi Supermercados per iniciar la construcció. Perquè es pugui signar el contracte falten informes favorables de la Generalitat. ERC, Calella en Comú i la CUP s’estan plantejant si fer una consulta ciutadana, però encara no hi ha una proposta definitiva. Des de les xarxes socials, els veïns també han volgut donar la seva opinió: CALELLA COMUNICACIÓ s’ha avançat i ha obert un debat amb els seguidors sobre si volen que es construeixi l’Aldi. La resposta majoritària ha estat negativa.\nDel debat han sortit diverses opinions, com que l’aparcament s’hauria de destinar a ampliar l’hospital. No agrada la promesa del govern de cedir les tres plantes superiors del supermercat per a usos sanitaris. De fet, com va avançar CALELLA COMUNICACIÓ, des de la Conselleria de Salut tampoc ho veuen amb bons ulls, tot i que no hi ha cap resposta definitiva. No descarten posar-hi oficines.\nPerfils vinculats al sector comercial local argumenten el seu “no” en base al petit comerç, a qui creuen que afectarà negativament la obertura d’un nou supermercat que basa la seva estratègia en ofertes agressives i en productes de temporada. Aquest va ser també un dels posicionaments que van marcar els partits que formen part de la taula de confiança (ERC, CeC i la CUP) per mostrar-s’hi en contra.\nL’altre gran motiu és la necessitat de disposar de places d’aparcament, un problema amb el qual hi convivim dia a dia i que es veurà agreujat un cop desapareixi l’aparcament del Mercat 2, on aniran blocs de pisos. Mentre durin les obres del supermercat tampoc es disposaran de les 144 places que el govern ha anunciat que hi haurà i, per tant, caldrà que l’Ajuntament busqui un emplaçament alternatiu durant les obres per encabir, almenys, 215 places (les que hi ha actualment entre les de l’Hospital 2 i les del Mercat 2). Les dues plantes de pàrquing i les tres plantes per a l’Ajuntament eren les condicions que l’equip de govern li va posar a Aldi per permetre la modificació del POUM.\nEls veïns de la zona es queixen que conviuran, durant un temps, amb tot el que comporten les obres: pols, sorolls, màquines, carrers tancats. Les obres de la construcció dels habitatges de Can Jané i de l’Aldi, coinicidiran amb el temps.\nNo totes les veus s’expressen en contra del supermercat, també n’hi ha que si que volen que es construeixi l’Aldi. Com a consumidors, veuen amb bons ulls tenir més opcions entre les quals triar i creuen que és bona la competència. També apunten que donarà feina als calellencs a l’atur.\nL’Associació de Comerciants Calella Centre Comercial no es va posicionar inicialment quan s’anunciava el projecte de l’Aldi. En l’últim moment van presentar al·legacions referent a places d’aparcament, però just abans de començar el ple on s’havien d’estimar o desestimar, es van tirar enrere i les van retirar. El president dels comerciants, Josep Maria Gallart, al·legava que van aclarir els dubtes i assegurava a RCTV que no retiraven les al·legacions per haver rebut pressions del govern. Dins de l’Associació de Comerciants hi ha veus discordants amb la gestió que n’ha fet la junta directiva i es plantegen la utilitat de l’entitat per defensar els interessos dels comerciants calellencs.\nredaccio\t2019-11-28T16:01:24+01:00\t28/11/2019 | 16:01|Categories: Noticies|


Intens cap de setmana per als diferents equips del CAEI | Conselh Generau d’Aran\nDurant el cap de setmana passat, es va disputar en l’estació de Boí Taüll, el Trofeu GER, de categoria U12 i U10. Amb una notòria participació del Club Aranés Espòrts d’Iuèrn (CAEI): 32 participants dels 147 totals.\nEn relació als resultats els corredors del CAEI van demostrar una vegada més estar entre les primeres posicions malgrat la intensa calor que va fer durant el matí. Començant amb els més grans, U12: el club va aconseguir els primers llocs en categoria masculina: 2n, 3r, a més de 6è, 7è, i 10è. Aconseguint així ficar a 5 corredors entre els 10 primers. En la mateixa categoria de gènere femení obtenien el 5è i 8è lloc.\nTambé cal destacar l’actuació dels més petits de la categoria, els U10. Els quals van dur a terme una màniga. Els nois van obtenir el 2n, 7è, 9è i 10è lloc. Aconseguint estar 4 nois entre els 10 primers de la classificació. Per part de les noies 1r, 5è i 6è lloc.\n2n Vicente Munilla\n3r Matthew Zoido\n5a Julia Guinart\n2n Marti Ubeira\n3r Laurenç Bonillo\n1a Maialen Ros\n5a Cristina Izquierdo\nPer la seva banda, per a l’equip d’Interclubs va ser un diumenge diferent, ja que es van desplaçar fins a l’estació de La Molina a disputar una Combirace. El traçat tractava de dubis, peralts, salts i dos gegants. O sigui, un traçat divertit, variat i diferent al que estem acostumats i en el qual es van obtenir els següents resultats:\nU14: 2a Arantza Vidal\nU16: 3a Júlia Feixa\nVET B: 2n Pep Fernández\nEls U14 van competir a casa (Baqueira Beret) disputant el Memorial Montse Corominas organitzat pel CEVA on el corredor del CAEI, LLuc de Castellarnau, va aconseguir la segona posició en el GS. Lluc forma part del programa de Pre Tecnificació d’esquí alpí subvencionat pel Conselh Generau d’Aran.\nDestacar que els corredors del primer any Marc Ubeira i Eneko Ros van obtenir molt bons resultats en classificar-se en cinquena i sisena posició respectivament en el GS, i en quarta (Marc Ubeira) en el SL.


ELS REPTES D’EDUCAR PER ENTENDRE EL MÓN I NO ABANDONAR LA VOLUNTAT DE CANVIAR-LO - Jaume Funes Artiaga\nELS REPTES D’EDUCAR PER ENTENDRE EL MÓN I NO ABANDONAR LA VOLUNTAT DE CANVIAR-LO - Jaume Funes Artiaga\nInici > Adolescència > ELS REPTES D’EDUCAR PER ENTENDRE EL MÓN I NO ABANDONAR LA VOLUNTAT DE CANVIAR-LO\n02 maig ELS REPTES D’EDUCAR PER ENTENDRE EL MÓN I NO ABANDONAR LA VOLUNTAT DE CANVIAR-LO\nPosted at 08:45h in Adolescència, Controvèrsies, Ética evolutiva para adolescentes\tby\tJaume Funes 0 Comments\n“És possible que qui ara estigui llegint aquestes pàgines no acabi de trobar sentit al fet que entendre el món sigui una de les principals preocupacions educatives a l’adolescència. Després d’haver reflexionat sobre com aprenen a gestionar riscos que poden ser estímuls necessaris i, alhora, poden generar danys significatius; després d’haver reconegut que potser el més important no són les notes sinó que mantinguin el desig de saber i les ganes d’aprendre; després de pensar en com ajudar-los a recuperar la serenor i frenar la possibilitat que errin entre malestars greus, l’autor proposa que comprendre el món sigui una qüestió igual d’important.\nEducar no és adoctrinar, però no poden ser adolescents neutres\nEntenc que pot semblar una mica estrany, però estic convençut que no ho és. Intentaré demostrar que oblidar-ho, que passar de tenir explicacions, és una font de problemes educatius. També, que tenir segons quines explicacions potser és un veritable fracàs educatiu ja que no tenen res a veure amb la persona i el ciutadà que hem definit fins ara. Igualment, aplicar sensatament la paciència adquirida a les seves radicalitats socials forma part de les obligacions educatives adultes. Assumint, una vegada més, les nostres inseguretats i contradiccions, la dificultat per donar respostes.\nPotser com a pares el que tenim tan sols és una mena de desig d’evitar les influències ideològiques contràries a la nostra manera de pensar, o ens conformem que passin de qualsevol batalla ideològica. Suggereixo, però, que en qualsevol situació́ hauríem de tenir dos objectius irrenunciables:\na) evitar que la manca de criteris els converteixi en ciutadans que acceptin aviat viure segons els dictats del mercat;\nb) evitar que esdevinguin persones fràgils de pensament, que amb molta facilitat prenguin part dels fanatismes més diversos.\nSense considerar les situacions d’especial dificultat com a representatives de tota l’adolescència, he de dir que, en la meva activitat professional, he trobat sovint nois i noies de vides complicades que potser tenien com a problema central que no els importava res a la vida més enllà̀ de passar-s’ho bé. A més, el seu rebuig a tota ideologia feia molt difícil pactar una proposta de canvi. Igualment, he atès nois o noies embarcats en radicalitats dogmàtiques no discutibles i vides en tensió, amb els quals resultava especialment difícil introduir criteris de realitat a patir del raonament que ordenessin la seva caòtica joventut (…)”\nPrimers paràgrafs del capítol De l’abúlia social a la «radikalitat» al llibre: ESTIMA’M QUAN MENYS HO MEREIXI…PERQUÈ ÉS QUAN MÉS HO NECESSITO. Una guia per a pares i mestres d’adolescents. (Funes, J. 2018). Ed Columna


Ràdio Balaguer - Els alumnes de les diferents escoles de Balaguer plantaran un total de 250 arbres durant aquesta setmana en el marc de la 'La plantada de l'arbre a Les Franqueses', una activitat del Pla Municipal de Dinàmica Educativa\nEls alumnes de les diferents escoles de Balaguer plantaran un total de 250 arbres durant aquesta setmana en el marc de la 'La plantada de l'arbre a Les Franqueses', una activitat del Pla Municipal de Dinàmica Educativa\nEls alumnes de les diferents escoles de Balaguer plantaran un total de 250 arbres durant aquesta setmana\nEls centres escolars de la ciutat participen durant tota la setmana en “La plantada de l’arbre a Les Franqueses”, una activitat que forma part del Pla Municipal de Dinàmica Educativa i compta amb el suport de la brigada de jardineria de la Paeria.\nSegons el paer en cap, Jordi Ignasi Vidal, es plantaran diferents tipus d'arbres i espècies com lledoners, freixes i arços blancs amb l'objectiu de millorar tot l'entorn de la bultra.\nTambé hi ha previst que es plantin xops, tamarius, àlbers, salses i verns.\nLa Plantada de l'arbre es fa en una zona desforestada del bosc de ribera de les Franqueses conegut popularment com la “bultra”. L’objectiu és donar a conèixer el patrimoni natural i la vegetació autòctona de la zona i promoure entre els escolars actituds d’estima i cura del medi ambient i del patrimoni cultural.\nEn total participaran en la plantada 7 escoles diferents. Ahir dilluns va ser el torn de l'Escola Àngel Guimerà i de l'Estel; avui hi ha participat l'escola Vedruna Balaguer; demà dimecres l'Escola Pia i La Noguera; dijous anirà a la plantada el col•legi Mont-roig i divendres Gaspar de Portolà.


La 15a edició dels premis EmpenedorXXI torna amb més premis | FUNDACIÓ BIT\nportada Actualitat\tLa 15a edició dels premis EmpenedorXXI torna amb més premis\nLa 15a edició dels premis EmpenedorXXI torna amb més premis\nde admin novembre 10, 2021\nAmb motiu del 15è aniversari s’atorgaran reconeixements especials en 2 àmbits: Impacte Social i Deeptech, dotats amb 15.000 € i un viatge internacional\nJa estan obertes les inscripcions per a participar en la 14a edició dels Premis Emprenedor XXI, una iniciativa impulsada per CaixaBank a través d’DayOne, que té com a objectiu identificar, reconèixer i acompanyar les joves empreses amb més potencial de creixement, obrint portes cap a noves oportunitats. Aquests premis, que compten amb la col·laboració del Govern de les Illes Balears a través de la Fundació Bit, estan co-atorgats pel Ministeri d’Indústria, Comerç i Turisme a través d’ENISA a Espanya i Banc BPI a Portugal.\nHi poden participar microempreses o PIMEs de base tecnològica i innovadora a España o Portugal, amb un elevat potencial de creixement que s’hagin constituit desprès de 2018.\nEn aquesta edició, es lliuraran 19 guardons a nivell territorial a les empreses de nova creació amb major impacte en el seu territori: 17 a Espanya (un per comunitat autònoma) i 2 a Portugal (zona nord-centre i Lisboa-sud i Illes), que rebran un premi en metàl·lic de 6.000 euros.\nA més, es premiarà a les empreses que ofereixin les millors solucions als principals reptes de la societat actual, que obtindran un premi en metàl·lic de 25.000 euros, i enguany com a novetat dos accèssits especials de 15.000 €, el premi Impacte Social a l’empresa amb més influència positiva en la societat, i el premi DeepTech a la innovació tecnològica més disruptiva.\nS’han definit 6 reptes:\nBANCAXXI: La transformació digital del sector financer.\nCIUDADXXI: Les noves ciutats: més sostenibles, segures, connectades i adaptades.\nPLANETAXXI: La sostenibilitat mediambiental, un planeta millor per a les noves generacions.\nSEMILLAXXI:Transformació digital i innovació en el sector agroalimentari.\nSILVERXXI: Assegurar l’envelliment actiu i una vida llarga i sana a través de la tecnologia.\nVIVEXXI: Digitalització, nous models de negoci i reactivació del sector hoteler, restauració, turisme i lleure.\nTant els guanyadors a nivell territorial com els guanyadors de cada repte també tindran accés a un programa de formació internacional a algun dels principals hubs d’innovació mundial i rebran mentoring especialitzat.


Eines per a benportar l’estada dins de casa • Ràdio Capital de l'Empordà\nEines per a benportar l’estada dins de casa\n“Eines per a benportar l’estada dins de casa”\nMolt bon dia a totes les persones oients de Radio Capital, la nostra radio de referència nascuda a casa per a ser escoltada a qualsevol racó del món.\nDoncs des d’aquí també, dins la pròpia cova, aquest matí us vull aportar, compartir el què a mi em funciona per sentir-me bé a nivell de salut física, emocional i mental.\nUns petits exercicis de rutina diària per a mantenir o millorar la salut. Si mantenim la salut no donarem acollida a cap organisme extern patogen.\nEl nostre cos té més d’una porta: la part física que la veiem, la part emocional que la sentim i la part mental que la pensem. Nosaltres decidim si volem obrir o tancar les portes a cadascuna de les parts i nodrir-nos dels aliments que vulguem.\nJo us vull compartir algunes pautes que ens ajuden a mantenir-nos amb salut i per tant sentir-nos bé.\n1-raspar la llengua amb raspador lingual en aixecar-se per netejar-la de gèrmens.\n2-glopejar oli durant 4 minuts i expulsar-lo en un paper de cuina.\n3-esbandeix la boca amb aigua calenta.\n4-beure un got d’aigua calenta amb 3 cullerades d’aigua de mar.\n5-Alimentar-nos d’aliments lliures de químics del costat de casa, ara més que mai.\n7-Infusions de farigola amb fulles i flors de malva.\n8-Afegir orenga, all i all tendre als plats\n9-Acompanya el dinar amb una amanida de colors amb alguna verdura amarga, ceba tendra, llimona, orenga,…\n10-Menjar plats rics amb verdures de tots colors.\n11-Prendre bons brous amb moltes verdures amb col, nap, api, arrel d’api, pastanaga, carbassa, moniato, fulles de malva, ortigues, ceba i all.\n13-Fer respiracions amb consciència\n14-Escoltar bona música\n15-Llegir un bon llibre\n16-Mirar pel·lícules divertides o optimistes\nDe tant parlar-ne sembla que estem aconseguint de cop parar el temps, des estressar el planeta i deixar respirar la terra. Desitjo que aquest confinament ens permeti anar ben endins i ajudi a actuar cap una sostenibilitat real, ferma, amb convenciment. Molt bona quarantena a tothom!


Mataró signa un conveni de cooperació i col·laboració entre els municipis amb consells de la formació professional - Ajuntament de Mataró\nEl conveni s’ha signat en una jornada de treball a Lleida\nEl regidor d’Educació i Treball, Miquel Àngel Vadell Torres, en representació de l’Ajuntament de Mataró, ha signat aquest migdia a la ciutat de Lleida el conveni de cooperació i col·laboració entre els municipis que integren el “Fòrum de les ciutats amb Consells de la Formació Professional de Catalunya”. A la trobada també han participat els regidors d’Educació de cadascun dels municipis catalans que en formen part. Aquest acte confirma l’aposta de Mataró per la formació professional com a eina d’inserció laboral i garantia de futur per als joves mataronins.\nEn la línia de promocionar la FP, en el proper Ple municipal s’ha de renovar el Consell de la FP que vol apostar especialment per la promoció de la formació dual. Actualment, a l’Institut Municipal Miquel Biada, hi ha 50 alumnes que estudien en modalitat dual. També es treballarà per la mobilitat internacional i per la orientació, així com amb d’altres temes que li són propis.\nActualment integren aquest Fòrum les ciutats de Barcelona,Granollers, L’Hospitalet de Llobregat, Lleida, Mataró, Rubí, Tarragona i Terrassa. També hi ha 3 ciutats més que han sol•licitat formar-ne part.\nMataró forma part d’aquest Fòrum des de la seva constitució al març de 2011, tot i que les reunions de coordinació entre les diferents ciutats que tenien organismes de coordinació de la formació professional local van iniciar-se l’any 2008.\nLa rellevància i el pes d’aquest conjunt de ciutats es posa de manifest si se sumem el nombre de alumnes que està cursant cicles formatius de grau mig i de grau superior de formació professional en aquests municipis, on veiem que suposen el 50% de l’alumnat de tota Catalunya.*\nAltres objectius del Fòrum són:\n- Treballar des de la proximitat del territori, per millorar la formació professional a les nostres ciutats.\n- Actuar com interlocutors necessaris en els nostres territoris, de les institucions i organismes competents, per avançar en una visió integrada de la Formació Professional.\n- Defensar el paper de cada Consell en relació a la planificació i coordinació de la formació professional inicial i per a l’ocupació.\n- Participar, de manera activa, en els diferents òrgans de planificació i coordinació de la Formació Professional creats per les entitats municipalistes, i en les zones educatives de cada territori.\n- Potenciar la coordinació efectiva entre els diferents departaments implicats en la formació professional, tant a nivell local com de les altres administracions.\nEntre les accions previstes pel Fòrum per un futur proper es troben els següents:\n- Seguiment de la Llei de la FP de Catalunya, posicionant-se i seguint el seu desenvolupament.\n- Establir un marc de relació estable i permanent amb el Consell de Formació i Qualificació professionals de Catalunya.\n- Presentar el Fòrum i cercar possibles col·laboracions a les Conselleries d’Ensenyament i Ocupació, a les associacions municipalistes (FMC i AMC), a les Diputacions Provincials, i a altres instàncies.\n- Tenir presencia en l’opinió pública i els mitjans com a Fòrum en alguns temes d’especial rellevància relacionats amb la FP en un àmbit limitat inicialment a Catalunya.\n- Mantenir i millorar la col·laboració interna entre els membres del Fòrum (coordinació, compartir experiències... )\n- Donar suport als futurs consells de FP que es puguin crear i obrir la porta a la seva participació en el Fòrum.\n- Donar suport a la consolidació interna de cada consell de FP\n* Taula amb el detall d’alumnat cursant cicles formatius d’FP en les ciutats que formen part del Fòrum i el seu pes respecte a Catalunya.\nPes respecte Catalunya


El padrí, l'hereu i "la famiglia" - El blog de Joan Rovira\nHome Unlabelled El padrí, l'hereu i "la famiglia"\nEl padrí, l'hereu i "la famiglia"\nBy JR&OC 6:04\nNo és que em facin gaire pena els Pujols, la veritat, però els ha tocat ser cap de turc de tota una època. Dinamita pura en mans dels ministres "dinamiteros" per excel·lència, Fernández Díaz i Montoro. Gent sense manies per embrutar-se les mans i amb un "desparpajo" típic d'una Espanya que aplaudeix la cara dura de l'Esperanza Aguirre: un país brut, que no castiga la brutície.\nPerò ni els Pujols van ser els únics que van tractar Catalunya com si fós el seu “cortijo” (hauria de dir “reialme”, ja ho sé), ni és just afirmar que l’únic que volien és enriquir-se i compensar els serveis a la pàtria. Les persones som més complexes i tenim més matisos. La política no va de matisos, però la vida sí: cal jutjar sense carnet, sense odi, amb una mica d’eqüanimitat.\nAl fons del retrat devastador del pujolisme tenim un personatge tocat però resistent: l’hereu Mas donant la cara i intentant salvar-la sense trair el seu padrí. El seu és un paper molt difícil: per a un home calculador, fred, “trepa” i interessat com ell, té el seu mèrit.\nDiguem-ho clar: els Pujols van fer coses normals. Coses que va fer moltíssima gent de tots els partits. No tothom, per suposat. Però sí molts dels que s’escandalitzen, hipòcritament, sense passar-se, no fos cas que surti tot…\nAls Pujols els tocarà pagar (moralment segur, judicialment ho dubto) en proporció al que van treure del "cortijo català". Què hi farem. I Mas haurà de pagar el seu propi "impost de transmissions" com a hereu i aliat de "la famiglia".\nTanmateix, hi ha un aspecte relativament positiu a remarcar. No siguem pessimistes ni tampoc caiguem en el cofoïsme de sempre: no hem vist debats parlamentaris similars ni a Extremadura, ni a Andalusia, ni a València ni a Madrid. Ni els veurem, l'Espanya actual no va d'això, sinó de tapar la merda com es pugui i aguantar fins que la gent s'acostumi.\nFins i tot entre les clavegueres hi ha categories: n’hi ha de més o menys putrefactes. I Catalunya està entre les que menys en són, les que (amb totes les dificultats i trampes del món) hi ha gent (honorable, però humana) que intenta ventilar una mica.\nAixò no és “qualitat democràtica”, com alguns ens volen fer creure. Ni fa superior Catalunya en res, òbviament. Però tampoc no és el mateix menú d’excrements que ens ofereix a diari la política espanyola, sempre tan segura de comptar amb la submissió d’un poble meravellós, digníssim, del qual en formem part, però massa habituat a ser esclau.\nNo és la revolució, ni falta que fa, ni és una meravella per la qual haguem de cantar les excel·lències del país (com alguns fan aquests dies), però almenys dóna certes esperances: no és tampoc la pornogràfica indecència en la qual està caient precipitadament aquest país, aquesta Espanya que arrossega Catalunya en la seva caiguda.\n(11 febrer 2015)


Exposició: Agrociència i propaganda (1940-1960)\nInici > Exposició: Agrociència i propaganda (1940-1960)\nPeríode de l'esdeveniment: De 11 de d’octubre de 2019 a 28 de de novembre de 2019. Dilluns, dimecres, dijous i divendres de 09:00 a 20:00.\nLloc de realització: Palau de Cerveró. Primera planta.\nAgrociència i propaganda (1940-1960): Fullets de divulgació agrícola del primer franquisme.\nL’activitat divulgadora fou una de les tasques fonamentals del serveis agronòmics dels inicis del segle XX. Es varen crear càtedres ambulants, publicacions divulgatives en forma de fullets i articles de diaris, cursos de capacitació per a tècnics especialitzats, museus de fitopatologia i vivers de demostració, cartilles i manuals, revistes agronòmiques, programes de ràdio i obres de cinema documental, tot amb la participació de destacats enginyers agronòmics dels anys 20 i 30. Aquesta primera divulgació va estar adreçada als llauradors i pretenia la incorporació de noves màquines i agroquímics com fertilitzants i plaguicides. Va ser impulsada des de els serveis agronòmics provincials i les diferents granges experimentals i estacions de recerca agronòmica i fitopatologia creades a les darreries del segle XIX i durant tot el primer terç del segle XX. L’exposició inclou exemples de l’enciclopèdia Salvat dels anys 20 i 30. Aquest ambiciós projecte editorial incloïa més de cinquanta obres amb un ventall ampli de temes: entomologia, economia rural, fitopatologia, màquines agràries, tècniques de conreu, etc. El cop d’estat militar i la instauració de la dictadura del general Franco va produir un canvi important. El personal dels serveis agronòmics va ser sotmès a un procés de depuració política i les persones sospitoses varen ser expulsades o marginades a posicions suposadament irrellevants. Tots els centres d’experimentació varen ser centralitzats sota la direcció de l’INIA (Instituto Nacional de Investigaciones Agrarias) creat en Madrid en febrer de 1940. La divulgació agrària va continuar desenvolupant-se dins d’aquest nou marc, ara adreçada més als grans propietaris i sense cap referència a les reformes agràries dels anys anteriors. Els nous fullets de divulgació fomentaren la introducció de nous agroquímics com els plaguicides d’arsènic o el DDT amb una retòrica que combinava l’exaltació patriòtica i nacionalista pròpia del règim amb metàfores de caire militar per descriure la lluita contra les plagues i un discurs economicista dirigit a expandir la producció sense cap consideració a les condicions de vida dels llauradors. Aquests fullets també estigueren adreçats a la divulgació dels nous productes i els mètodes de control de la seua qualitat. L’exposició inclou una part dels fullets donats pel INIA a la biblioteca de l’Institut Interuniversitari López Piñero.


El Món | Els revolts\n"He vist que era cert allò que vaig llegir aquest estiu, que després que la pressió de la policia s’hagués relaxat, les prostitutes havien tornat"\nper Martí Gironell 20/11/2016\nHe constatat que la prostitució ha tornat als vorals de la N-II. Ho he vist anant per aquesta carretera en direcció Tordera. Gairebé cada dos revolts hi havia una noia asseguda en una cadira esperant que s’aturés algun client. En realitat però no m’ha sorprès. Només he vist que era cert allò que vaig llegir aquest estiu, que després que la pressió de la policia s’hagués relaxat, les prostitutes –moltes, a través de màfies– havien tornat.\nL'operació Voral es va implementar, ara fa quatre anys, a través d'una disposició addicional de la llei catalana de carreteres inclosa al paquet de la llei òmnibus. Aclaria, explícitament, que estaven prohibides les ocupacions d'una via pública que comprometessin la "seguretat" d'aquesta. És a dir, argüint que la presència de les prostitutes al voral suposava un risc per als conductors, es va procedir a multar-les. Aquí ja hi va haver polèmica, ho recorden? Es multaven les noies i als clients que les contractessin. Normativa que es va concretar a partir del juny del 2012, quan els Mossos d’Esquadra van reservar agents de l'especialitat de trànsit per a la tasca de pentinar les carreteres i de vigilar que els vorals estiguessin lliures i “nets”. Fonts policials reconeixen que actualment ja no hi ha policies destinats a aquesta funció.\nEl problema és que els Mossos dubten que l'estratègia promocionada el 2012 pel conseller Felip Puig fos la més adequada per lidiar amb aquesta sòrdida expressió de l'explotació de dones. S’ha demostrat, doncs, que aquella operació va ser més de cara a la galeria que no pas efectiva. No hi ha hagut manera de poder regular una feina a través de la qual hi ha un bon grapat de persones que s’hi enriqueix. I que ho fan il·legalment gràcies a l’explotació i la privació de la llibertat d’unes altres més dèbils, més febles i més indefenses que ho continuen estant.\nI mentre transitava per la carretera no he pogut evitar pensar en els casos que vaig llegir aquest estiu i que ben bé podrien ser els de les noies que se m’apareixen darrere cada corba. Històries de noies enganyades pels seus suposats xicots que per “amor” se les venien a unes màfies que els ajudaven a arribar aquí. Noies que ara han tornat a la carretera per poder-se pagar un bon advocat. Dones que no només volen recuperar la seva llibertat i la seva dignitat, sinó també el control de les seves vides. I moltes són les que reconeixen que no els queda cap altre més camí que vendre el seu cos en un revolt d’una carretera. Com si busquessin realment que la seva vida fes un tomb, un canvi de direcció, en la mateixa carretera que els la va prendre, la seva de vida. Com si poguessin tornar a redreçar el rumb de la seva existència. Com si aquella desviació sobtada de la línia recta, de la seva linia vital, de la seva trajectòria, que els va suposar arribar enganyades, esclavitzades i engarjolades com a part de l’engranatge mafiós quan n’eren les víctimes, ara ho poguessin esmenar.\nEls revolts de les seves vides amb ressalts, canvis de sentit, de rasant i d’orientació els deuen haver fet adonar que només els queda tornar a oferir les corbes dels seus cossos per mirar de recuperar el timó de la seva vida i revertir la direcció que algú els havia fet capgirar.\nQuant he llegit el titular\nhe pensat que l'article parlaba de politica.\nPer poder aturar la prostitució cal incidir directament en les màfies i no multar a qui te que vendre el seu cos. Per això, cal que la policia de catalunya compti amb els recursos adequats i els politics treballin en aquest sentit.\nNarcís ( ja n'hi ha prou de ' fer el tifa ' .. mentre nostra gent viu depauperadament!)\nRas i curt: eren catalanes? .. eren espanyoles? .. eren estrangeres àdhuc no de l'espai Schengen? Si són aquestes últimes què nassos fumen a estat violador de ca nostra i, no diguem-hi res, a aquesta? PD: llavors, perquè tantes despeses en ' ministerios ' i cia. així com en fronteres i duanes .. via imposts de nostres mísers ingressos?


La Fundació Joan Miró i la Fundació Abertis presenten a India Univers Miró, amb una selecció d’obres de l’artista. - Tema d'Actualitat del Grup Abertis\nJosé María Ridao, Ambaixador d’Espanya a India; Sara Puig, Presidenta de la Fundació Joan Miró; i Elena Salgado, Presidenta de la Fundació Abertis, han inaugurat Universo Miró a l’Ambaixada d’Espanya a India.\nEntre el 13 de maig i el 24 de juliol de 2022, el projecte presenta quatre pintures i una escultura de Joan Miró i fotografies de Joaquim Gomis, amic de l’artista i primer president de la Fundació Joan Miró.\nLa iniciativa s’inscriu en la vocació de la Fundació Joan Miró de difondre internacionalment l’obra de l’artista, i incideix en el seu caràcter sígnic mitjançant una selecció concisa i acurada de pintures i escultures de la seva última etapa.\nUnivers Miró es presenta per primera vegada a Asia. Entre 2019 i 2021, les representacions diplomàtiques d’Espanya a Roma, Berlín, Dublín, Brussel·les i París, i el Centre Cultural d’Espanya a Mèxic, van acollir Univers Miró gràcies a la col·laboració entre el Ministeri d’Afers Exteriors, UnióEuropea i Cooperació, Abertis i la seva Fundació, i la Fundació Joan Miró.\nAbertis, a través de la seva Fundació, col·labora amb grans institucions culturals amb l’objectiu de promoure la cultura i acompanyar les administracions públiques dels països en què està present.\nJoan Miró considerava l’art una part intrínseca de la vida, amb atributs màgics que calia recuperar.Per assolir aquest objectiu no va dubtar a transgredir les convencions acadèmiques de la pintura.Com altres artistes vinculats al món surrealista, va cercar inspiració en manifestacions artístiques 2primigènies, formalment simples i, no obstant això, carregades de connotacions sagrades.\nPrenent com a referents l’art de la Prehistòria, els mestres medievals i la cultura popular, Miró vavoler anar més enllà de la representació mimètica de la realitat i va simplificar progressivament lesformes fins a quedar-se tan sols amb l’essencial. Aquesta pràctica va donar lloc a un llenguatge designes singular que es va gestar des dels ants vint del segle passat a Mont-roig del Camp (Tarra-gona) i va cristal·litzar a començaments dels anys quaranta, i al qual ja no va renunciar mai. Enl’obra de Miró, la nit, les constel·lacions, la figura de la dona ―entesa com a representació simbòlicade conceptes com ara la fertilitat, la reproducció o la sexualitat― i l’ocell es van convertir per sempreen expressions d’un univers de creació i renovació.\n“Una forma mai és quelcom abstracte; sempre és un signe d’alguna cosa. Sempre és un home, un ocell o algun cosa més.”Joan Miró entrevistat per James Johnson Sweeney\nEl projecte Univers Miró ens submergeix en el procés creatiu únic i personal de Joan Miró i ens transporta a la ment i al fer d’un dels artistes més importants del segle XX. La mostra explora el llenguatge de signes de l’artista mitjançant una concisa i cuidada selecció de pintures i escultures de la seva última etapa, procedents dels fons de la Fundació Joan Miró. El conjunt inclou les pintures de 1978 Femme dans la nuit (Dona en la nit), Femme (Dona), Personnages et oiseaux avec unchien (Personatges i ocells amb un gos) i Personnages et oiseaux dans un paysage nocturne (Per-sonatges i ocells en un paisatge nocturn), les quals, a més de desenvolupar el llenguatge sígnic del’artista, presenten un altre dels elements capitals del seu univers: l’ús dels colors vius. En paraules de Dolors Rodríguez Roig, comissària del projecte i autora del text de la publicació que acompanya l’exposició, “Els colors purs responien a la voluntat de Miró d’apropar al màxim les seves obres a les persones, a més de ser un gir envers el pop art. També li servien per emfatitzar el seu llenguatge iel simbolisme de les seves representacions, fos quin fos el mitjà artístic que utilitzés”. La selecció escompleta amb l’escultura Monsieur, Madame (Senyor, senyora), de 1969, que, d’acord amb Rodrí-guez Roig, exemplifica com Miró “canviava la percepció tradicional de l’escultura amb els seus jocs visuals i poètics”.\nUnivers Miró presenta igualment fotografies de la biblioteca personal de l’artista i de la col·lecció d’objectes que conservava al seu estudi. Són obra de Joaquim Gomis (Barcelona, 1902-1991), impulsor artístic i gran amic de Joan Miró, que va 3 fotografiar l’obra i l’ambient creatiu de l’artista al llarg de la seva trajectòria. Gomis fou el primer president del patronat de la Fundació Joan Miró on, per desig dels seus hereus, es gestiona i difon el seu arxiu fotogràfic, dipositat a l’Arxiu Nacional de Catalunya.\nEl projecte Univers Miró es presenta per primera vegada al públic a Àsia. Entre 2019 i 2021, les ambaixades d’Espanya a Roma, Berlín, Dublín, Brussel·les i París, i el Centre Cultural d’Espanya a Mèxic, van acollir Univers Miró gràcies a la col·laboració entre el Ministeri d’Afers Exteriors, UnióEuropea i Cooperació, Abertis i la seva Fundació, i la Fundació Joan Miró.\nLa Fundació Joan Miró va ser creada pel mateix artista i va obrir les portes al públic el 1975. Posseeix una col·lecció única de les obres de Joan Miró, la seva biblioteca personal i un arxiu amb la totalitat dels seus dibuixos preparatoris; això la converteix en un centre de referència en la investigació, divulgació i promoció de la producció i del llegat de l’artista.\nDes de la seva inauguració com a primer museu a Barcelona dedicat a l’art modern i contemporani, la Fundació Joan Miró ha compartit amb el món l’obra i el llegat de Miró. Amb el suport d’institucions públiques i privades ha promogut i desenvolupat projectes internacionals i nombroses exposicions temporals. També ha impulsat l’Espai 13, una de les primeres sales dedicades a artistes i comissaris emergents, i un espai educatiu actiu centrat en la promoció de la creativitat i en una major comprensió de les pràctiques artístiques modernes i contemporànies.\nAbertis, referent internacional en la gestió d’infraestructures vials, manté un fort compromís amb la promoció de la cultura. En els darrers anys, Abertis ha aconseguit difondre la cultura en els territoris en què opera, en apropar l’obra de grans artistes espanyols com ara Joan Miró, Pablo Picasso, Salvador Dalí, Diego Velázquez i Antoni Gaudí a països com França, Itàlia, l’Argentina, el Brasil iXile.\nSelecció d’imatges d’obra per a premsa\nAquest material és d’ús exclusiu per a la difusió d’aquest projecte en els mitjans de comunicació. Els drets d’autor correspondran sempre a l’autor o al seu representant legal. © Successió Miró 2022\nImatges disponibles aqui\nDescarregar Nota de premsa 269,2 KB


Usuaris i professionals de la Residència i l’Àrea Sociosanitària de l’Hospital Sant Camil ja han estat vacunats contra la Covid-19 – CSAPG\nEl passat divendres i dissabte, dia 8 i 9 respectivament, usuaris i professionals de la Residència i l’Àrea Sociosanitària de l’Hospital Sant Camil van rebre la primera dosi de la vacuna contra la Covid-19.\nEl Departament de Salut va mobilitzar un equip sanitari fins al centre per administrar la primera dosi, i ho faran de nou d’aquí 21 dies per aplicar la segona.\nLa primera persona en vacunar-se contra la Covid-19 a l’Hospital Residència Sant Camil va ser la Sra. Mercedes, usuària de la Residència. Es va mostrar molt emocionada amb l’arribada de la vacuna.\nTant des de la Residència com des de l’Àrea Sociosanitària es troben molt satisfets amb el percentatge de vacunació al centre.


L'Àrea de Salut de Gandia suma 63 nous positius en COVID-19 en un dia amb 8 ingressats i 1 en UCI\nIÑAKI LÓPEZ - 02/09/2020 | Fotograf: IÑAKI LÓPEZ\nDes que el brot es va iniciar al juliol són 580 les persones contagiades per Coronavirus a la Safor\nEn les últimes 24 hores, el Departament de Salut de Gandia ha registrat 63 casos positius nous de COVID-19.\nAquest nou repunt de persones contagiades augmenta la xifra total acumulada des que va començar el brot el mes de juliol. Aquest número total se situa en 580 infectats repartits entre els diferents municipis de la comarca de la Safor, encara que Gandia destaca a causa del seu major número de població i de turistes durant la temporada estival.\nEn aquesta última actualització de les dades del Coronavirus en l'Àrea de Salut de Gandia, els ingressos a l'Hospital Francesc de Borja també han augmentat fins als 9 en relació amb el COVID-19. Huit persones romanen en la planta de Coronavirus i una en l'UCI, totes elles sota l'atenció mèdica del personal sanitari. Ahir mateix l'UCI romania sense pacients relacionats amb el virus i en planta romanien sis contagiats.\nDes del consistori gandià continuen demanant responsabilitat i respecte cap a les normes de prevenció del virus, posant l'accent principalment en la perillositat de les reunions socials i familiars de més de deu persones, ja que per llei estan permeses però a causa de la situació d'augments continus dels casos s'han d'evitar.


La Mort i Passió (BALTASAR BUENO)\nTema: La Mort i Passió (BALTASAR BUENO)\n07/04/2009, 13:48 #1\nAl voltant de la Catedral els tranvies no rodaven, les radios emitien música clàssica o religiosa, les salles de ball no obríen i els cines si ho feien era per a ficar películas de temàtica religiosa.\nEn les iglesias, les campanes no tocaven, els actes eren anunciats en matraques, els sants estaven tapats ab teles morades i tot era una gran atmòsfera de dol seré i de silencis.\nAb lo temps, cada vegada meyns pensum en la Mort, en la Passió, en el sofriment, en el sentit d´aquell home fill de Déu que va morir i patir i perqué ho va fer, per molt que sufrira angunia de sang en l´hort de Getsemaní.\nVa patir i va morir ab tota la seguretat, perque son mort i dolor dos fets que irremediablemente tots passem, hem passat o anem a passar. I Ell va per devant, el primer, ab la seua humanitat penjada al muscle, anant per la senda per la que tots hem d´anar alguna vegada.\nDesprés de la tristor del Divendres Sant, de la gran tragedia, vindrà la Pasqua Florida, una Pasqua llarga, de tres dies, que en els pobles es saludada per els famosos i tradicionals Encontres, en que els chaquets dicen poemes a Jesús Ressucitat i a la Mare de Déu, envoltada de llums, de coloms, de traques i musiques.\nSoms els valencians mes partidaris de la Pasqua, de la Resurrección, de la vida, que de la Mort i Passió, que pertany més a les tradicions castellanes i andaluses. La nostra Pasqua saluda el bon temps, els arbres que rebenten en primavera, el sol nadant en els aigues dels mars i dels Rius, en les del llac de l´Albufera.\nLa nostra Llengua Valenciana prové del llatí, de la Llengua Llatina. Mort ve del llatí “Mors-mortis”, al genitiu li llevem la terminación, desinencia, is, i nos queda la rail de la paraula Mort(is), mort. I Passió, vel llatí Passio, passionis. Fem igual, li lleve mis. Nos queda Passio(nis), passió.\nEls catalanistas, per molt que vullguen mentir i manipular, tenen un gran problema, no poden negar que estes terres foren llatinisades per els romans i que ells foren els qui nos portaren la llengua mare de lo que parlem ara.\n07/04/2009, 14:09 #2\nTornarém en mes força.\n11/04/2009, 02:45 #3


Una eixida laboral per a jóvens a qui els agrada treballar amb jóvens: monitor de temps lliure\nDel 4 de març al 22 de maig s'impartix en l'Espai Jove el curs de monitor de temps lliure homologat per la Generalitat Valenciana: 250 hores entre teoria i pràctica avalades per l'Institut Valencià de la Joventut (IVAJ), el secretari general de la qual, Juan Carlos Caballero, va estar en la inauguració, junt amb l'alcaldessa Merche Sanchis i el regidor José Mª Esteve.\nL'èxit del primer torneig internacional de Mahjong garantix una segona edició amb dos dies en 2014\nEl dissabte 14 de desembre va tindre lloc el 1r Torneig Internacional de Mahjong Els 3 Dragons en l'Espai Jove de Puçol, puntuable per al rànquing europeu, amb un notable nivell organitzatiu i de participació. Enhorabona a Rafael Galdón Martínez per guanyar el torneig, a Domingo García García Per la segona posició i a Antonio Ayllón pel seu tercer lloc.\nEls 3 dragons organitzen el primer Torneig Internacional de Mahjong a Puçol, el dissabte 14 de desembre en l'Espai Jove\nEl primer Torneig Internacional Mahjong Els 3 Dragons, se celebra en l'Espai Jove de Puçol durant tot el dissabte 14 de desembre, amb una participació de 20 jugadors de diferents províncies d'Espanya i d'Europa. El torneig consta de 4 sessions de 90 minuts cada una d'elles i al finalitzar l'última el regidor de cultura i esports serà l'encarregat d'entregar els premis.\nDiumenge 27 octubre, 16 curts opten al primer premi del festival de curts exprés: “And the winner is…”\nEspai Jove. Dimarts, 22 octubre. Tot el matí, a porta tancada. Els membres del jurat del Certamen de curts exprés veuen junts els 16 curts presentats en esta primera edició. Després d'un primer visionat i el debat posterior —per cert, mentres esmorzen—, nova sessió de visionat dels finalistes i debat final... fins a arribar un acord.\nQuinze xiquets fascinats per reis, dames, torres, cavalls i peons... tot això sobre el tauler, naturalment\nL'Espai Jove acull cada dilluns i dimecres a la vesprada l'Escola Itinerant d'Escacs patrocinats per la Diputació de València i organitzada per l'Ajuntament de Puçol, en la que xiquets de 8 a 10 anys aprenen de manera personalitzada, còmoda i gratuïta a dominar este joc.


Resultat del sorteig d’un curs intensiu de xinès\nPublicat el Dijous, 09 Febrer 2012 10:31\nAmb motiu de la celebració de l’Any Nou Xinès al Moll de la Fusta, la Fundació Institut Confuci de Barcelona va sortejar un curs intensiu de xinès pel juliol del 2012. El sorteig es va celebrar públicament a l’escenari principal i va comptar amb un petit joc per aprendre a saludar en xinès.\nLa guanyadora del concurs va ser Dunia Requena. El seu nom va ser escollit a l’atzar per un nen del públic entre les nombroses paperetes de la resta dels concursants.\nCelebració de l'Any Nou Xinès 2012 al Moll de la Fusta\nPublicat el Dimarts, 31 Gener 2012 20:04\nDel 27 al 29 de gener, amb motiu de la celebració de l'Any Lunar Xinès del Drac, va tenir lloc la Fira de l'Any Nou Xinès al Moll de la Fusta de Barcelona. Més de mig milió de persones van assistir a la trobada de celebració amb el poble xinès.\nDes de la creació en 2010 de l'Institut Confuci de Barcelona, aquest és el segon any que disposa amb un stand d'exposició a la fira. Respecte a l'any passat, s'ha notat el ràpid desenvolupament de l'Institut Confuci de Barcelona en l'augment de la visibilitat i influència. El professor i sotsdirector de la Fundació, Chang Shiru, després d'un bon treball de coordinació, va aconseguir un stand amb molt bona ubicació. Els professors assistents van realitzar el disseny de l’espai d’exposició i van dur a terme una sèrie de tallers xinesos. També van editar un vídeo amb un resum de les activitats realitzades per l'Institut Confuci, i així poder fer-ne difusió durant tota la Fira mitjançant una pantalla gegant. Molts barcelonins i turistes van venir a preguntar per l’IC i les seves activitats.\nCelebració de l'Any Nou Xinès 2012 al Petit Palau\nPublicat el Dimarts, 31 Gener 2012 13:36\nEl 26 de gener de 2012 la Fundació Institut Confuci de Barcelona va celebrar l'Any Nou Xinès amb un espectacle d'arts tradicionals xineses al Petit Palau de la Música. L'Escola d'Arts de Yangzhou va interpretar diferents números de dansa, cant i interpretació musical, els quals van ser rebuts amb molt d’entusiasme per part del públic, que va completar l'aforament de 500 persones del recinte.\nL'espectacle va començar amb un ball tradicional anomenat “Flors de primavera en paper retallat”, que reflecteix l'art típic xinès del retall de paper. Després, el públic va poder gaudir d'altres nombres com per exemple un solo d’erhu, balls de grups ètnics, mostres de Kung Fu, i trios de dansa, entre d’altres.\nRecital de versos xinesos en directe per celebrar l'any nou\nPublicat el Divendres, 06 Gener 2012 00:13\nLa Fundació Institut Confuci de Barcelona va celebrar el passat 31 de desembre la festa d'Any Nou organitzant un recital de versos xinesos.\nVam comptar amb la participació de 25 estudiants de l’Institut Confuci, que van recitar en directe alguns versos en xinès per a la televisió xinesa.\nL’acte es va celebrar al costat del Museu d'Història de Barcelona, a la Plaça del Rei. L'esdeveniment va ser un èxit.\nExperiència de la trobada "Llengües, identitats i oportunitats"\nPublicat el Dilluns, 05 Desembre 2011 20:20\nDimecres 30 de novembre va tenir lloc la trobada «Llengües, identitats i oportunitats: el context de la comunitat xinesa» a l’auditori Tagore de Casa Àsia.\nL’acte va ser un èxit i hi va haver una gran afluència de públic.\nPonència a la jornada "Achinar" al CaixaForum\nPublicat el Dilluns, 05 Desembre 2011 01:00\nEl director de la FICB Minkang Zhou va presentar una ponència dins del marc de la jornada "Achinar" Claus per fer que “cultura” i “estratègia de negoci” sumin 1+1= 11. El títol de la ponència va ser “Factors culturals per a l’èxit de la implantació empresarial a la Xina”, i va tractar sobre les raons per les quals és imprescindible integrar “cultura i estratègia de negoci” en un Pla de Màrqueting guanyador per al mercat de la Xina. La jornada, que va comptar amb altres participants, va servir per ajudar a les empreses espanyoles a aconseguir comprendre millor el mercat xinès i les diferències culturals.\nCurs per a Professors de Xinès a Madrid\nPublicat el Dimarts, 29 Novembre 2011 20:03\nEl 25, 26 i 27 de novembre de 2011, a Madrid, alguns professors d'Institut Confuci, d'universitats, de les Escoles Oficials d'Idiomes i de les escoles privades van participar al Curs de formació sobre material didàctic per a professors de xinès. Els organitzadors van ser HANBAN i la seu central d'Instituts Confuci juntament amb l’Ambaixada de la Xina a Espanya.


Projectes - CBCat\nPer tal d’aconseguir la missió del CBCat, divulgar la tecnologia blockchain, el centre ha desenvolupat diferents projectes:\nCatVers, el món virtual català basat en blockchain\nEl CatVers és una plataforma d’accés gratuït de realitat virtual creada per potenciar la nació, llengua i cultura catalanes en aquest nou entorn digital que s’està creant entorn del concepte del metavers. Es tracta d’un entorn on poder socialitzar, jugar, treballar o intercanviar béns, entre d’altres, mitjançant la creació de contingut en realitat virtual (VR).\nBxCat (Blockchain per Catalunya) és una fira de blockchain que té lloc a Catalunya, de catalans i per a catalans; un espai per a les empreses del nostre territori, on tindran l’oportunitat de donar-se a conèixer, d’explicar el seu projecte, i de crear sinergies amb tota mena d’actors; un esdeveniment per a la nostra gent que, sense importar el nivell de coneixement que tingui, veurà l’oportunitat de descobrir o aprofundir en aquesta tecnologia revolucionària.\nEl projecte Obrir Girona tenia com a finalitat desenvolupar una prova pilot dins de la ciutat de Girona per tal de provar un sistema de certificacions de vacunacions i tests de Covid19 que permetessin acreditar que una persona disposava de major seguretat (menys probabilitats d’infectar-se i d’infectar altres persones) a l’hora de desplaçar-se, participar en esdeveniments, comprar, anar a restaurants o altres activitats que abans de la pandèmia eren quotidianes.\nAquest projecte es va realitzar mantenint la privacitat de les dades personals, de manera segura i immutable gràcies a la tecnologia blockchain, que permet que l’usuari sigui l’únic responsable de les seves dades i que aquestes no puguin ser alterades.\nEl projecte BlockchainxODS consisteix en 17 reptes, un per cada ODS (Objectius de Desenvolupament Sostenible), on estudiants d’universitats catalanes proposaran solucions per tal de resoldre les problemàtiques exposades a través dels reptes. Aquests esdeveniments són promoguts pel CBCat juntament amb altres institucions i empreses col·laboradores.


Premi Internacional Catalunya: 25 anys | Barcelona Cultura\nPremi Internacional Catalunya: 25 anys\nUna exposició al Jardí del Palau Robert fa un recorregut per la història del guardó i les personalitats diverses que han estat premiades en els seus 25 anys d'existència\nKarl R. Popper, Jacques-Yves Cousteau, Václav Havel, Amartya Sen, Abdallah Laroui, Pere Casaldàliga, Bill Viola… Aquests són alguns dels 29 noms que han estat guardonats amb el Premi Internacional Catalunya durant els seus 25 anys d’existència. El premi, creat el 1989 per la Generalitat, ha distingit des d’aleshores personalitats que han contribuït de manera decisiva a desenvoulpar valors culturals, científics i humans arreu del món.\nFins al 23 de febrer, al Jardí del Palau Robert s’hi pot veure la mostra Premi Internacional Catalunya: 25 anys. Es tracta d’un muntatge fet per l’estudi d’arquitectura Cadaval&Solà-Morales i els dissenyadors gràfics d’Artfomany, en el qual es reconeix la feina feta pels membres del jurat, mitjançant manuscrits i fotografies de gran interès històric i social.\nLa mostra inclou imatges i cartes dels guardonats i també s’hi projecta un audiovisual amb instantànies dels lliuraments i entrevistes als dos presidents delegats del Premi, Baltasar Porcel i Xavier Rubert de Ventós.\nEscriptors, científics, músics, economistes, polítics, periodistes, activistes… Tots ells apareixen fotografiats en grans plafons amb informació i frases significatives al voltant de la seva tasca i personalitat. La comissària de la mostra és Teresa Sala, presidenta executiva d’un premi que ha situat Catalunya a l’escena dels grans guardons internacionals.\nData de publicació: Dilluns, 30 Desembre 2013


Castelló programa una nova edició del Queerzzine per la visibilitat LGTBI | Notícies Dígitals\nCastelló programa una nova edició del Queerzzine per la visibilitat LGTBI\n19/04/2022 castello, queerzzine, visibilitat lgtbi\nArriba la sisena edició del cicle de cine Queerzzine a Castelló. Una edició que torna a mostrar la diversitat sexual i afectiva amb cinc pel·lícules i documentals que conviden a reflexionar i visibilitzar al voltant de la comunitat LGTBI. A més, enguany el cicle compta amb audiovisuals premiats als festivals de Los Ángeles, Berlín, Londres, Sundance, San Sebastián, Málaga o la Seminci, entre d’altres.\nEl festival es projecta des del 19 d’abril fins al proper dissabte 23 d’abril al Menador Espai Cultural. Totes les propostes són gratuïtes i comencen a partir a de les 19.00 hores.\nLeading Ladies (Damas protagonistas), de Ruth Caudeli, present en festivals internacionals com el de Málaga, Boston o Toronto entre altres, es projectarà el dijous 21 d’abril. Aquesta pel·lícula reflecteix com la culpa ens afecta de diferents maneres segons la nostra perspectiva o records.\nEl divendres serà el torn de Todo a la vez. La mirada de Paco y Manolo, d’Alberto Fuguet. Aquest assaig cinematrogràfic tracta sobre Paco i Manolo, una parella de fotògrafs catalans que han plasmat el seu imaginari en la revista de fotografia Kink.\n← El Castell de Peníscola trenca en Pasqua un nou rècord de visites i supera de llarg les xifres precovid\nEl PP Castelló insta el govern a posar solucions a les plagues de mosquits que denuncien els veïns especialment al Grau i que espanten els turistes →


La CUP lamenta no poder constatar canvis substancials en els 100 dies del govern Ricomà, ni en la ciutat ni en la manera de governar-la - Tottarragona.cat :: Diari digital independent d'informació i d'opinió de Tarragona\nLa CUP lamenta no poder constatar canvis substancials en els 100 dies del govern Ricomà, ni en la ciutat ni en la manera de governar-la\nLa Candidatura d’Unitat Popular considera que, ara per ara, el discurs de canvi de l’actual govern no es correspon a la realitat. Passats els primers 100 dies de Ricomà com a alcalde, la CUP afirma que veu un tarannà i unes formes diferents en la manera de fer del nou govern municipal, però asseguren que, de moment, el fons es manté igual.\nLa formació anticapitalista apunta que ha vist amb bons ulls accions del nou govern de la ciutat, moltes de les quals coincideixen amb propostes de la CUP, com és l’obertura del balcó a la ciutadania, fer el Pregó de cara els tarragonins i tarragonines o la retirada del quadre del rei presidint el Saló de Plens. Tanmateix, les cupaires afirmen que hi ha accions que recorden a la manera de fer de l’anterior mandat socialista, entre les quals destaquen l’intent de crear una plaça a mida per exercir cap de Cultura.\nLa CUP lamenta no poder constatar canvis substancials en aquests 100 dies de mandat, ni en la ciutat ni en la manera de governar-la. El govern d’ERC i ECP no ha estat capaç, ni tant sols, d’iniciar cap acció vers el compliment dels cinc punts de mínims que la formació independentista va posar sobre la taula per investir Pau Ricomà com a nou alcalde, que ERC portava en el seu programa electoral, i que aquest va acceptar. No s’ha materialitzat cap modificació del POUM que asseguri que el pla de la Budellera no s’executarà; continua sent un tabú parlar sobre la qualitat de l’aire que respirem, tot i haver-se celebrat reunions amb els màxims responsables de Repsol; no queda clar si hi ha cap intenció de projectar l’inici de l’estudi de la internalització del contracte de la brossa; encara no hi ha cap cens sobre el número de pisos buits a la ciutat, imprescindible per poder afrontar les problemàtiques d’habitatge a Tarragona; i, per últim, ni tant sols s’han executat els projectes guanyadors de la irrisòria partida destinada a pressupostos participatius de l’anterior mandat.\nA més a més, les cupaires expliquen que, malgrat els membres del govern han estat parlant de la importància de fer corresponsable a la població a l’hora de prendre les decisions importants que afecten a la ciutat, fins ara no s’han convocat els consells consultius ni cap comissió de treball que redacti les bases reguladores dels que haurien de ser els futurs consells de districte. La CUP explica que, pel que fa a cultura, on Ricomà, a més de ser alcalde, en té la regidoria, és una àrea en el que tampoc s’han evidenciat passes per superar la manca de recursos i les traves a les quals s’afronten les entitats; o que puguin donar solució al futur de la Tabacalera, de l’Arxiu Jujol o la manca d’espais expositius a la ciutat.\nFinalment, la CUP recorda que deixar de governar per les elits i d’esquenes a la població requereix finalitzar amb la connivència amb els poders fàctics (Ibex35, Arquebisbat, petroquímica, bancs) i, ara per ara, no han vist cap senyal que indiqui que aquest sigui un dels objectius de l’agenda del govern de Ricomà.\nÉs a dir, malgrat la lletra és diferent, ara per ara, la melodia és la mateixa.\nRedacció TT - 24/09/2019 - 11:57h\nQue no hi ha canvis substancials? jo diria que si, està plena de merda fins dalt. Ja no hi ha servei de neteja.\nA ver cupaires. ¿De dónde salen los sueldos que cobráis?, pues precisamente de los impuestos que pagan muchos trabajadores de empresas del Ibex, así que menos demagogia barata.


TRUSThome2 Minsk Bielorússia - Ofertes d'hotels amb els MILLORS DESCOMPTES EN LÍNIA\nPr. Nezavisimosti 46, Districte Sovetski, Minsk, Bielorússia, 220005 - Veure al mapa\nMés informació sobre TRUSThome2\nSituat en el cor de Minsk City Center, TRUSThome2 és un lloc ideal des d'on descobrir Minsk. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Minsk. L'hotel ofereix accés a una gran gama de serveis, inclosos Wi-Fi gratuït en totes les habitacions, habitació familiar.\nA més, totes les habitacions ofereixen una gran varietat de comoditats com ara aire condicionat, calefacció, balcó/terrassa, nevera, forn microones per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Minsk, el TRUSThome2 és el lloc perfecte per una estimulant i emocionant escapada.


Pericos de Sant Cugat celebrarà el seu desè aniversari amb un sopar i dos col·loquis\nCarlos Aguilar, secretari, i Toni Giménez, president, a l'assemblea. FOTO: À. L. P.\nLa penya del RCD Espanyol vol fer dues xerrades: una, sobre quina és la situació econòmica que travessa el club, i una altra, amb la participació de periodistes que segueixen l'actualitat del club barceloní\nper Àlex López Puig 18 de juny de 2014\nLa festa de cloenda de la temporada 2013-2014 de la XEF Sant Cugat s'ha fet aquest dilluns, 16 de juny, a la ZEM La Fuinardera. FOTO: Pericos de Sant Cugat\nLa penya Pericos de Sant Cugat celebrarà al mes de novembre el seu desè aniversari. I ho farà amb un sopar, en el que convidaran el president del RCD Espanyol, Joan Collet, i jugadors del primer equip, i dos col·loquis. L'entitat té previst fer dues xerrades. Una en la que un representant de l'Espanyol o un grup d'opinió del club expliqui quina és la situació econòmica que travessa el club, i una altra, amb la presència de diferents periodistes que segueixen l'actualitat del RCD Espanyol.\nAixí ho ha avançat la junta directiva de Pericos de Sant Cugat durant l'assemblea general ordinària de socis que ha celebrat aquest dimarts, 17 de juny, al seu local social. Durant l'acte s'ha decidit posar en marxa una campanya de captació de socis ja que en aquest últim exercici fins a 28 associats s'han donat de baixa, mentre que tan sols 6 s'han donat d'alta. La junta dissenyarà la campanya i pròximament la posarà en marxa. Durarà fins el 30 de setembre. La directiva també ha aprofitat l'acte per demanar més suport a la massa social, que col·labori més amb l'entitat.\nEl pressupost, 62.450 euros\nL'assemblea ha aprovat el pressupost de l'exercici 2014-2015, que és de 62.450 euros. Enguany, Pericos ha tancat el darrer exercici amb un superàvit de 1.509,97 euros.\nUn nou equip aleví\nDes d'aquesta temporada 2013-2014 Pericos de Sant Cugat disposa d'un equip de futbol 7 que, a més, ha finalitzat la lliga dels Jocs Esportius Escolars en la segona posició i empatat a punts amb el primer. Aquest conjunt, que fins ara no havia competit, tindrà continuïtat.\nCinquè any de XEF Sant Cugat\nLa Xarxa d'Escoles de Futbol (XEF) de Sant Cugat, amb una norantena de nens i nenes, ha complert enguany el seu cinquè aniversari. "El balanç que en fem és molt positiu i estem molt contents. No hem fet publicitat de l'escola de futbol. El boca-orella ens ha anat molt bé", ha assenyalat Toni Giménez, president de Pericos de Sant Cugat.\nAquest dilluns, 16 de juny, la XEF Sant Cugat ha celebrat, a la ZEM La Guinardera, la festa de cloenda de la temporada 2013-2014, mentre que el diumenge 15 de juny ha participat en la trobada anual de les diferents XEF que hi ha a Catalunya.\nEl pròxim curs, eleccions a la presidència\nDurant el pròxim any, Pericos de Sant Cugat convocarà eleccions a la presidència i l'actual president, Toni Giménez, encara no ha decidit si es presentarà. Amb tot, Giménez ha assegurat que "el que m'agradaria és que hi hagués un relleu generacional, gent amb noves idees".


El criquet ha arrelat a Barcelona però no té camp propi / Pixabay - PDPics\nEls pressupostos participatius de Barcelona aquest mandat tenen un líder clar, si més no en la primera fase de votacions. Dels 822 projectes presentats per ciutadania i entitats, el que més vots ha rebut amb molta diferència és habilitar un camp esportiu per a esports minoritaris com el criquet. Es tracta del camp municipal de futbol Julià de Capmany, ubicat a la muntanya de Montjuïc. Ha registrat fins a 2.441 adhesions, mentre que la resta no arriben ni al miler.\nEn joc hi ha 30 milions d’euros, el pressupost que s’hauran de repartir aquest mandat els projectes finalistes. Ara, els 20 amb més suports de cada districte, 204 en total, avancen a la fase definitiva, entre el 10 i el 20 de juny. Per categories, els vinculats a equipaments i entorns escolars són els que han recollit més suports i representen la quarta part dels que passen a la següent fase. Entre el 22 de març i el 5 d’abril, s’han emès 47.833 suports i la plataforma Decidim.Barcelona ha més que doblat el nombre de persones registrades.\nSegons l’Ajuntament, les xifres de participació mostren l’interès generat pel procés i s’expliquen també per la difusió realitzada pels mateixos grups promotors de les iniciatives. Sants-Montjuïc (10.004 vots totals), l’Eixample (8.299) i Sant Martí (7.872) són els districtes on hi ha hagut més mobilització. No tots els districtes tenen assignat el mateix pressupost. Ciutat Vella podrà percebre 3,4 milions d’euros; l’Eixample, 3; Sants-Montjuïc, 3,6; Les Corts, 2; Sarrià-Sant Gervasi, 2,2; Gràcia, 2,4; Horta-Guinardó, 3,2; Nou Barris, 3,6; Sant Andreu, 3 i Sant Martí, 3,6.\nOn i quan votar\nLa votació de la fase definitiva tindrà lloc entre el 10 i el 20 de juny, serà en format digital a través de la plataforma Decidim.Barcelona i comptarà amb dos punts de suport presencials a cadascun dels districtes (amb l’excepció de les Corts, que en tindrà només un). Estaran ubicats a les seus de Districte i altres equipaments de proximitat i durant almenys 7 dies comptaran amb personal d’atenció.\nPer tipologies, de pacificació o remodelació de carrers s’han prioritzat 36 projectes; d’espais verds i horts urbans, 24; de mobilitat i xarxa ciclista, 21; d’espais de joc infantil, 14; de millora de l’espai públic, 13; d’equipaments de proximitat, 9; d’espais esportius, 9; de mobiliari urbà, 7; d’ascensors i escales mecàniques, 4; de memòria històrica, 4; d’equipaments per a col·lectius específics, 3; de tecnologia, 2 i altres equipaments, 7.\nEls més votats a cada districte\nSants-Montjuïc ha estat el districte amb més suports, amb 10.004, en bona part gràcies a l’èxit del camp de criquet a Montjuïc. Altres projectes molt votats han estat recuperar la nau dels Germans Climent –afectada per un polèmic tanatori– perquè sigui la seu social dels Castellers de Sants (350 suports) i millorar els espais que formen el Passatge del Vapor Vell per ordenar els usos actuals i preveure’n de nous (284 suports).\nA causa d’un empat en el nombre de suports, a Ciutat Vella, amb 2.458 suports rebuts, són 21 els projectes que passen a la següent fase. Els que han tingut més suports són l’adequació de la seu de l’Institut Verdaguer, al parc de la Ciutadella, en un centre de recerca tecnològica (153 suports); la creació d’un jardí urbà a la placeta d’entrada a l’escola bressol Mont Tàber (141 suports) i instal·lar més espais d’higiene personal per a les persones sense llar (106 suports).\nA l’Eixample, amb 8.299 suports rebuts, els projectes amb més suports a la fase decisòria han estat l’adequació dels patis escolars a través de la naturalització per mitigar els efectes del canvi climàtic i l’adequació com a espais comunitaris d’oportunitats educatives, de coeducació i d’igualtat (531 suports); la compra i reforma d’un local per l’Agrupament Escolta Antoni Gaudí (500 suports) i guanyar dos espais a l’Esquerra de l’Eixample mitjançant l’obertura i millora dels patis de les escoles Auró i Diputació perquè siguin ombrejats i oberts al veïnat (487 suports).\nAl districte de les Corts, amb 1.689 suports, els projectes més votats han estat l’ampliació i pacificació de la vorera sud de travessera de les Corts entre Vallespir i Numància, amb una barrera vegetal de protecció a l’escola Duran i Bas (125 suports); la construcció d’un carril bici a tota la travessera de les Corts (115 suports) i afavorir la participació de les joves en la dinamització del teixit social de les Corts amb la dotació de les eines necessàries (99 suports).\nA Sarrià-Sant Gervasi, amb 2.884 suports, destaquen la renovació i adequació del parc de la Font del Racó com a racó de salut, aprenentatge i natura (292 suports); la urbanització del carrer Romaninar, a Vallvidrera, una petició històrica dels veïns (153 suports) i la pacificació i urbanització de les connexions de l’eix viari entre els barris de muntanya de les Planes (142 suports).\nA Gràcia, amb 4.098 suports rebuts, els projectes més votats són renovar els patis escolars de l’escola Pau Casals, al Camp d’en Grassot, amb una perspectiva esportiva i inclusiva (705 suports); la transformació de l’àrea de jocs de la plaça de John Lennon (303 suports) i la pacificació de l’entorn de l’escola Rius i Taulet (260 suports).\nHorta-Guinardó, amb 5.129 suports, concentra tres de les quatre iniciatives relatives a ascensors i escales mecàniques, ateses les condicions orogràfiques del districte. A part d’aquests, els projectes més votats són l’adequació del solar anomenat la muntanyeta per la comunitat educativa de l’escola Àngels Garriga, a la Font d’en Fargues, per formalitzar els usos educatius i recreatius d’aquest espai (635 suports); la transformació del Pati Obert de l’Escola de les Aigües en un jardí que representi un refugi climàtic (362 suports) i un renovat poliesportiu pel barri a l’Institut Escola Coves d’en Cimany (227 suports).\nA Nou Barris, amb 1.728 suports, destaquen la remodelació dels equipaments del pati de l’escola Santiago Rusiñol per eliminar les barreres arquitectòniques i adoptar mesures de seguretat adients (187 suports); la creació de parc esportiu infantil, juvenil, sènior i de persones amb discapacitat a la zona esportiva de Can Dragó (176 suports) i modificar l’ús actual d’aparcament d’un solar al barri de Porta, al carrer de Pintor Alsamora, per fer-hi un hort urbà (124 suports).\nA Sant Andreu, amb 3.672, els projectes amb més suports han estat la pacificació de l’entorn escolar de l’escola Ramon Llull, al barri del Congrés i els Indians (255 suports); la renovació de la gespa del terreny de joc de l’estadi municipal Narcís Sala (183 suports) i la pacificació de l’entorn de l’escola Congrés Indians (175 suports).\nA Sant Martí, amb 7.872 suports rebuts, els projectes més votats són l’ampliació, reforma i cobriment de la pista poliesportiva Pujades, al barri de Diagonal Mar i el Front Marítim del Poblenou (480 suports); la millora, cobriment o trasllat de la pista d’hoquei línia de l’Institut Icària, a la Vila Olímpica (459 suports) i la reforma de l’espai de menjador i dotació d’una cuina pròpia a l’escola La Pau per compartir l’escola, l’institut i el barri (393 suports).


Olimpíada Matemàtica | Societat Catalana de Matemàtiques\nL’Olimpíada Internacional de Matemàtiques (IMO) és un concurs de matemàtiques destinat a estudiants preuniversitaris. Consisteix a resoldre sis problemes de diversa dificultat en dues sessions de 3 hores i 30 minuts. Té lloc cada any en un país diferent i està governada pel IMO Advisory Board de la IMO Foundation (https://www.imo-official.org/). Cada país hi està representat per sis concursants, un cap de delagació i un acompanyant. Cada país pot seleccionar el seu equip pel procediment\nque vulgui, però normalment es fan concursos a diferents nivells per anar triant, de manera successiva, els concursants finals. A Espanya, la Real Sociedad Matemática Española te encomanada la missió d’organitzar una Olimpiada Matemàtica Española en la que hi participen 77 estudiants de batxillerat (o ESO) de les diferents comunitats espanyoles. Aquesta OME es fa cada any en una lloc diferent, generalment sota l’organització d’una Universitat. Catalunya participa a la OME amb nou estudiants, i aquests són escollits en la Olimpíada Catalana de Matemàtiques que organitza aquesta Societat.\nLa IMO va començar l’any 1959 a Romania i va fer-se a països del Pacte de Varsòvia (sota influència de la Unió Soviètica) amb només participació d’aquests països. L’any 1979 es fa a Londres i l’any 1981 a Washington i s’hi incorporen països occidentals i asiàtics. L’any 2018 hi participen 116 països.\nSegons les directrius de les IMO Regulations l’objectiu de les olimpíades de matemàtiques és:\nDescubrir, encoratjar i reptar els joves amb aptituds matemàtiques arreu del món.\nPromoure les relacions amistoses entre els matemàtics de tots els països.\nCrear l’oportunitat d’intercanviar informacions entre escoles i mètodes de diversos llocs.\nPromoure les matemàtiques en general.\nLa Societat organitza, tal com s’ha dit, la fase catalana de l’olimpíada. Però, a més a més, també coordina totes les activitats que desenvolupen diferents universitats de cara a la preparació i promoció de la resolució de problemes olímpics. Es pot afirmar que l’olimpíada és l’activitat més antiga de la Societat dedicada a estudiants preuniversitaris.